《题公权壁》
宋代·方惟深

绕舍清阴白书寒，野情晴喜到门阑。
陶潜岁计惟栽菊，楚客家风只种兰。
雨过落花粘履舄，日长轻絮点杯盘。
明年官满君须去，此地应难得此欢。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。